Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: az 55/2004. (III. 31.) Korm. rendelethez
Paragraph Index: 515

5. Mintavételi helyiség 5.1. A versenyen, illetve a versenyen kívüli ellenõrzés során a mintavételi helyiségnek a sportrendezvény helyéhez olyan közel kell lennie, amennyire az lehetséges. Errõl a szervezõnek, illetve a sportszervezetnek kell gondoskodnia. 5.2. A mintavétel helyének elszigetelésérõl és biztonságáról gondoskodni kell. 5.3. Célszerû biztosítani egy elkülönített váró- és adminisztratív helyiséget, valamint külön mosdót a mintavétel céljára. 5.4. A szervezõnek, illetve a sportszervezetnek gondoskodnia kell róla, hogy a mintavétel eredményes lebonyolítása és minták biztonságos tárolása érdekében a mintavételi helyiségben rendelkezésre álljon: — zárható hûtõszekrény; — legfeljebb 0,5 literes kiszerelésû, bontatlan palackozott ásványvíz, illetve üdítõital; — megfelelõ higiénés körülmények. 2004/39. szám 5.5. A mintavételi helyiségben csak arra felhatalmazott személyek tartózkodhatnak, a vizeletmintát csak azonos nemû veheti le. Szükség esetén tolmács segítsége igénybe vehetõ. 5.6. A vizsgálóhelyiségben egy idõben csak egy versenyzõ vizsgálata történhet.

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes